เมธี อรุณ

เมธี อรุณ (เกิด 15 กันยายน พ.ศ. 2523)  เป็นนักร้องและนักการเมืองชาวไทย เป็นนักร้องนำวง ลาบานูน  ซึ่งปัจจุบันอยู่ภายใต้สังกัดค่ายจีนี่ เรคคอร์ด ในเครือจีเอ็มเอ็ม แกรมมี่  ก่อนหน้านั้นอยู่ค่ายมิวสิค บั๊กส์

 ประวัติ 
เมธี ชื่อเล่นเป็นภาษาอาหรับว่า อัสวาน (أسوان) เข้ารับการศึกษาที่โรงเรียนเวียงสุวรรณวิทยาคม ตำบลแว้ง อำเภอแว้ง จังหวัดนราธิวาส ก่อนจะได้รับทุนศึกษาต่อในชั้นมัธยมปลายทีโรงเรียนอิสลามวิทยาลัยแห่งประเทศไทย และจบการศึกษาระดับปริญญาตรีจาก คณะครุศาสตร์  สาขาเทคโนโลยีนวัตกรรมการศึกษา มหาวิทยาลัยราชภัฏสวนสุนันทา ระดับปริญญาโทในหลักสูตรการจัดการภาครัฐและภาคเอกชน คณะรัฐประศาสนศาสตร์ ของ สถาบันบัณฑิตพัฒนบริหารศาสตร์ (นิด้า)ประวัติสมาชิกวงลาบานูน และเคยเป็นเลขานุการนายกองค์การบริหารส่วนจังหวัดสตูล (อบจ.สตูล) ในช่วงพักวงลาบานูนแง่มุมชีวิต "เมธี อรุณ" แห่งลาบานูน การเมือง อาจารย์มหาลัย ฟุตบอล?เพลงที่ผู้ฟังส่วนใหญ่คุ้นเคยจนติดหู ได้แก่ "ยาม", "191", "คนตัวดำ", "แฟนเก่า", "รักแท้", "เป็นตายร้ายดี", "เท่าเดิม", "ปฏิทิน", "เชือกวิเศษ", "แพ้ทาง", "ใจกลางเมือง", "พลังงานจน", "ดอกฟ้า", รักคนผิด, และ หายใจแล้วไปต่อ เป็นต้น

 ชีวิตส่วนตัว 
เมธี อรุณเคยลงเล่นการเมืองที่บ้านเกิดเป็นอดีตเลขานุการนายกองค์การบริหารส่วนจังหวัดสตูล แต่ไม่ผ่านเกณฑ์เนื่องจากอายุยังไม่ถึง และยังเป็นอาจารย์สอนที่มหาลัยหาดใหญ่ ในวันที่ 18 เมษายน พ.ศ. 2558 เมธียังรับตำแหน่งเป็นรองประธาน สโมสรฟุตบอลสตูล ยูไนเต็ดข้ามวงการ! "เมธี ลาบานูน" รับตำแหน่งรองประธาน "สตูล ยูไนเต็ด"

 ด้านการเมือง 
เมธี ได้เปิดตัวกับพรรคประชาธิปัตย์และในการเลือกตั้งปี พ.ศ. 2566 ได้ลงสมัคร สส.นราธิวาส เขต 2 ประกอบด้วยอำเภอตากใบและอำเภอสุไหงโก-ลก แต่ไม่ได้รับการเลือกตั้ง โดยแพ้ให้กับอามินทร์ มะยูโซ๊ะ

 ผลงานเพลง 
 ในนามวงลาบานูน 
 อัลบั้ม 
 นมสด (2541)
 191 (2542)
 คนตัวดำ (2545)
 Clear (2546)
 สยามเซ็นเตอร์ (2548)
 24 ชั่วโมง (2549)
 Keep Rocking (2555)
 N.E.W.S. (2559)
Delivery (2564)

 อัลบั้มพิเศษ 
ทรัพย์สินทางปัญญา (2546)
 One (2547)

 ซิงเกิล 
พ.ศ. 2557
 ศึกษานารี
พ.ศ. 2558
 พลังงานจน (ร่วมกับ เปาวลี พรพิมล)
 เชือกวิเศษ
พ.ศ. 2559
 แพ้ทาง
พ.ศ. 2560
 ใจกลางเมือง
พ.ศ. 2564
 ดอกฟ้า (เพลงลาบานูน)
 รักคนผิด

 เพลงประกอบละคร 
 ของนอกกาย ประกอบละคร สุภาพบุรุษลูกผู้ชาย

 ผลงานเพลงรับเชิญ 
 ปลิดปลิว ของ บอดี้สแลม อัลบั้ม (ดัม-มะ-ชา-ติ)

 อ้างอิง 

หมวดหมู่:บุคคลจากอำเภอแว้ง
หมวดหมู่:ชาวไทยเชื้อสายมลายู‎
หมวดหมู่:มุสลิมชาวไทย
หมวดหมู่:นักร้องชายชาวไทย
หมวดหมู่:นักดนตรีออลเทอร์นาทิฟร็อกชาวไทย
หมวดหมู่:ศิลปินสังกัดจีนี่เรคอร์ดส
หมวดหมู่:ศิลปินจากจังหวัดนราธิวาส
หมวดหมู่:ผู้ให้ความบันเทิงจากจังหวัดนราธิวาส
หมวดหมู่:นักการเมืองจากจังหวัดนราธิวาส
หมวดหมู่:พรรคประชาธิปัตย์
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์